十月旦讀子美北風吹瘴癘羸老思散策之句初寮嘗作十詩因次其韻  其三
作者：朱翌
朝代：宋

paragraphs: 戲語隴頭子，與若本等夷。
朱紫强包裹，本非我所宜。
失脚落番山，杳杳隨風吹。
將買二頃田，樹以枳棘籬。
還我本來面，度今正其時。
此策我自决，欲問其從誰。
譬彼沈疴人，忽然飲上池。
窮命可抵虎，寧畏山林魑。